CELEX: 32011D0454
Language: fi
Date: 2011-07-22 00:00:00
Title: 2011/454/EU: Komission täytäntöönpanopäätös, annettu 22 päivänä heinäkuuta 2011 , suojatoimenpiteistä klassista sikaruttoa vastaan Liettuassa (tiedoksiannettu numerolla K(2011) 5137)  ETA:n kannalta merkityksellinen teksti

23.7.2011   
            
            
               FI
            
            
               Euroopan unionin virallinen lehti
            
            
               L 193/50
            
         KOMISSION TÄYTÄNTÖÖNPANOPÄÄTÖS,
   annettu 22 päivänä heinäkuuta 2011,
   suojatoimenpiteistä klassista sikaruttoa vastaan Liettuassa
   (tiedoksiannettu numerolla K(2011) 5137)
   (ETA:n kannalta merkityksellinen teksti)
   (2011/454/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Klassinen sikarutto on kotieläiminä pidettäviin ja luonnonvaraisiin sikapopulaatioihin vaikuttava tarttuva virustauti, joka voi merkittävästi heikentää siankasvatuksen kannattavuutta ja aiheuttaa häiriötä unionin sisäisessä kaupassa ja viennissä kolmansiin maihin.
            
         
               (2)
            
            
               Klassisen sikaruton puhjetessa on olemassa vaara, että taudinaiheuttaja leviää muille sikatiloille ja luonnonvaraisiin sikoihin. Tämän tuloksena se voi levitä yhdestä jäsenvaltiosta toisiin jäsenvaltioihin ja kolmansiin maihin elävien sikojen tai niistä saatavien tuotteiden kaupan välityksellä.
            
         
               (3)
            
            
               Yhteisön toimenpiteistä klassisen sikaruton torjumiseksi 23 päivänä lokakuuta 2001 annetussa neuvoston direktiivissä 2001/89/EY (3) otetaan käyttöön vähimmäistoimenpiteet, joita unionissa on sovellettava klassisen sikaruton torjumiseksi. Direktiivin 2001/89/EY 9 artiklassa säädetään kyseisen taudin pesäkkeiden ilmetessä muodostettavista suoja- ja valvontavyöhykkeistä, joilla on sovellettava mainitun direktiivin 10 ja 11 artiklassa säädettyjä toimenpiteitä.
            
         
               (4)
            
            
               Liettua on ilmoittanut komissiolle klassisen sikaruton nykyisestä tilanteesta alueellaan ja muodostanut direktiivin 2001/89/EY 9 artiklan mukaisesti suoja- ja valvontavyöhykkeet, joilla on sovellettava mainitun direktiivin 10 ja 11 artiklassa tarkoitettuja toimenpiteitä.
            
         
               (5)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on tarpeen vahvistaa yhteistyössä asianomaisen jäsenvaltion kanssa unionin luettelo Liettuassa sijaitsevista klassisen sikaruton vuoksi rajoitusten alaisista vyöhykkeistä eli suoja- ja valvontavyöhykkeistä, jäljempänä ’rajoitusvyöhykkeet’.
            
         
               (6)
            
            
               Näin ollen Liettuassa sijaitsevat rajoitusvyöhykkeet olisi lueteltava tämän päätöksen liitteessä ja kyseisen aluejaon kesto olisi vahvistettava.
            
         
               (7)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Liettuan on varmistettava, että direktiivin 2001/89/EY 9 artiklan mukaisesti muodostetut suoja- ja valvontavyöhykkeet käsittävät vähintään tämän päätöksen liitteessä luetellut alueet.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 22 päivänä heinäkuuta 2011.
      
         
            Komission puolesta
         
         John DALLI
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 316, 1.12.2001, s. 5.
   
      LIITE
      
                  Vyöhykkeet Liettuassa
               
               
                  Edellä 1 artiklassa tarkoitetut rajoitusvyöhykkeet
               
               
                  Päivämäärä, johon asti voimassa
               
            
                  Suojavyöhyke
               
               
                  Jonavan kaupunki ja seuraavat 67 kylää Jonavan alueella Kaunasin maakunnassa: Akliai, Barantiškiai (maatila), Bazilionys, Beržynai (maatila), Beržai, Blauzdžiai, Butkūnai, Didėnai, Dragočiai, Dukuvkos, Gabrilava, Gečiai, Gegutė, Gudžionys, Jadvygava, Jaugeliškiai, Juodžiai, Karaliūnai, Kaupinai, Knipai, Konceptas, Konciapolis, Konstantinava (maatila), Kripčiai, Kulšiškiai, Kvietkučiai, Liepiai, Linksmavietė, Liutkūnai, Lokėnėliai, Lukšiai, Madlinava, Mačioniai, Markutiškiai, Marvilė, Melnytėlė, Mikšiškiai, Mimaliai, Narauninkiškiai, Paberžė, Pagečiai, Palankesiai, Palokiai II, Pasodos, Paulinava, Petrašiūnai, Prauliai, Ragožiai, Rudėnai, Satkūnai, Skripteliai, Stašiūnai, Svalkeniai, Šilai, Širviai, Šmatai, Šukiai, Upelis, Užmiškiai, Vainiai, Vaivadiškiai, Varpėnai, Žeimeliai, Žeimiai (rautatieasema), Žeimiain asuinalue, Žieveliškiai, Žvėrynai.
               
               
                  20. elokuuta 2011
               
            
                  Valvontavyöhyke
               
               
                  Jonavan alue Kaunasin maakunnassa (lukuun ottamatta suojavyöhykkeen alueita) ja seuraavat 23 kylää Kėdainiain alueella Kaunasin maakunnassa: Akmeniai, Aukupėnai, Bajėniškis, Baldinkos, Beinaičiai, Jovaišai, Juciūnai, Liaudiškiai, Nartautai, Nociūnai, Mitėniškiai, Pakščiai, Pašėtės, Pėdžiai, Pručiai, Rimuoliai (maatila), Stašaičiai, Slikiai, Slikiai (rautatieasema), Šilainiai, Šėta, Užkapiai ja Vainiūnai, ja 5 kylää Ukmergėsin alueella – Manteikiai, Marašuvkos, Tarakų, Paliesės, Reniūnų.
               
               
                  20. elokuuta 2011